Imaxe de satélite do Campo de Dalías.
Torre Laguna.
**El Ejido** é concello e cidade española da provincia de Almería, na comunidade autónoma de Andalucía, situada na comarca do Poniente Almeriense, a 32 km da capital de provincia, Almería.

En 2011 tiña 83.774 habitantes e era o terceiro municipio máis poboado da provincia por detrás de Almería e Roquetas de Mar. A súa extensión superficial é de 227 km² e ten unha densidade de 376,16 hab/km².

Xeografía
---------

### Situación

|  |  |  |
| --- | --- | --- |
| *Noroeste:* Dalías | *Norte:* Dalías | *Nordés:* Dalías e Vícar |
| *Oeste:* Berja |  | *Leste:* La Mojonera |
| *Suroeste:* Mar Mediterráneo | *Sur:* Mar Mediterráneo | *Sueste:* Roquetas de Mar |

O termo municipal de El Ejido atópase na comarca do Poniente Almeriense, entre o sistema montañoso da Serra de Gádor ao norte e o mar Mediterráneo ao sur. A súa xeografía está constituída principalmente por unha planicie de 45 msnm de altitude, que sofre lixeiras ondulacións (outeiros e valgadas), sendo a vexetación orixinaria de arbustos (esparto, oliveira brava, lentisco etc). A franxa costeira do municipio, de 27 quilómetros de lonxitude, posúe zonas húmidas de importancia ecolóxica.

Limita ao norte co municipio de Dalías, ao leste cos municipios de Roquetas de Mar, La Mojonera e Vícar, ao oeste co de Berja e ao sur co Mar Mediterráneo.

### Clima

O clima da comarca é mediterráneo, con invernos suaves (12 °C) e veráns calorosos (28 °C). As precipitacións son escasas (286 mm anuais), e acumúlanse no outono, inverno e primavera, sendo os meses máis húmidos decembro e xaneiro.

Historia
--------

En tempos antigos, os primeiros habitantes de *Murgi* proviñan do Cerrón de Dalías. El Ejido ten a súa orixe nos pastores e agricultores que se estableceron no Campo de Dalías para explotar os seus recursos, case todos procedían da Alpujarra. Na década dos 50 do século XX, El Ejido non tiña máis de 3.000 habitantes, e é en 1956 cando o Instituto Nacional de Colonización no Campo de Dalías realiza diversos ensaios sobre a aplicación dos enarenados na zona.

Estes ensaios son exitosos e é a partir de 1961 cando se implantan de forma xeral os enarenados baixo invernadoiro, ademais doutros sistemas como o sistema de rega por goteo, inventado en Israel. A poboación do Campo de Dalías creceu a un ritmo imparable, así como a súa prosperidade económica como consecuencia dos anteriores factores.

El Ejido pertencía ao municipio de Dalías, ata que en 1981 nunha sesión plenaria e cun posterior acordo co Consello Permanente da Xunta de Andalucía trasladouse a El Ejido a capitalidade dese municipio e posteriormente en 1982 polo Real Decreto 2251/1982 de 30 de xuño establécese a segregación dos núcleos de Dalías e Celín que se constituíron nun novo municipio con capital en Dalías. Actualmente, debido á gran cantidade de invernadoiros que se atopan na zona, dise que El Ejido se atopa no corazón do «Mar de plástico».

Demografía
----------

| Evolución demográfica |
| --- |
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 47.610 | 50.170 | 51.485 | 53.008 | 55.710 | 57.063 | 61.265 | 63.914 | 68.828 | 75.969 | 78.105 | 80.987 | 84.227 |

O municipio divídese nos seguintes núcleos de poboación, segundo o nomenclátor de poboación publicado polo INE (Instituto Nacional de Estadística). Os datos de poboación refírense a 2010:

| Entidade | Pob. (2010) |
| --- | --- |
| Almerimar | 6.246 |
| Balerma | 4.380 |
| **El Ejido** | 44.965 |
| Guardias Viejas | 519 |
| Matagorda | 2.242 |
| Las Norias de Daza | 9.963 |
| Pampanico | 1.230 |
| San Agustín | 3.833 |
| Santa María del Águila | 11.059 |
| Tarambana | 952 |
|

Economía
--------

El Ejido rodeado de invernadoiros.
A economía ejidense cimenta as súas bases na agricultura intensiva (invernadoiros), ao redor da cal xerouse unha rica industria auxiliar de comercialización dos produtos hortícolas a nivel nacional e internacional. Así, a produción de tomates, pementos, xudías etc. o motor da economía deste municipio, cuxo éxito reside nun control a distintos niveis: creación de sementes e patróns de estándares de consumo, control de crecemento e especialización da produción para responder ás demandas dos distintos mercados, e a xeración dunha rede de comercialización a nivel internacional para asegurar a colocación da produción.

Vista aérea do Poniente Almeriense e El Ejido rodeado de invernadoiros.
Recentemente produciuse unha transformación xeneralizada das técnicas de control de pragas dos cultivos hortícolas, de maneira que na maioría dos invernadoiros as pragas combátense mediante loita biolóxica, no canto de loita química.

O turismo, concentrado na franxa costeira, constitúe outro das bases do desenvolvemento deste municipio.

Algunhas das cuestións xurdidas nos últimos anos no municipio son a sobreexplotación dalgúns dos xacementos acuíferos ou a crise crecente do modelo de comercialización e produción ante a competencia de países non europeos con custos de produción máis reducidos.

El Ejido estase convertendo no centro comercial e administrativo da comarca do Poniente Almeriense. As distintas administracións públicas e empresas privadas foron facendo investimentos para alcanzalo: El Ejido acolle o Palacio de Xustiza, Axencia Estatal da Administración Tributaria e centro da Seguridade Social e CAISS.

Política e administración
-------------------------

### Administración municipal

A administración política do municipio realízase a través dun Concello de xestión democrática cuxos compoñentes elíxense cada catro anos por sufraxio universal. O censo electoral está composto por todos os residentes empadroados nel Ejido maiores de 18 anos e nacionais de España e dos outros países membros da Unión Europea.

Segundo o disposto na Lei do Réxime Electoral Xeneral, que establece o número de concelleiros elegibles en función da poboación do municipio, a Corporación Municipal de El Ejido está formada por 25 concelleiros.

Desde 2011 exerce o cargo de alcalde, Francisco Góngora Cara, do Partido Popular. 

Eleccións municipais en El Ejido.| Partido político | 2019 | 2015 | 2011 | 2007 |
| Votos % | Concelleiros | Votos % | Concelleiros | Votos % | Concelleiros | Votos % | Concelleiros |
| Partido Popular (PP) | 32,56% | 9 | 48,06% | 14 | 49,06% | 13 | 16,00% | 4 |
| Vox | 24,76% | 7 | 0,42% | 0 | - | - | - | - |
| Partido Socialista Obrero Español de Andalucía (PSOE-A) | 18,87% | 5 | 24,88% | 7 | 16,07% | 4 | 21,00% | 6 |
| Ciudadanos | 13,89% | 4 | 5,39 % | 1 | - | - | - | - |
| Izquierda Unida Los Verdes-Convocatoria por Andalucía (IULV-CA) | 4,56% | 0 | 8,10% | 2 | 8,10% | 2 | 6,24% | 0 |
| Unión Progreso y Democracia (UPyD) | 2,08% | 0 | 6,25% | 1 | 9,19% | 2 | - | - |
| Partido de Almería (PAL) | - | - | 3,28% | 0 | 15,26% | 4 | 51,71% | 15 |

#### Alcaldes

Estes son os alcaldes de El Ejido desde 1982, ano da separación entre Dalías e El Ejido:

Lista de alcaldes desde 1982| Mandato | Alcalde | Partido político |
| --- | --- | --- |
| 1982–1983 | José Antonio García Acien | UCD |
| 1983–1987 | Juan Callejón Baena | PSOE |
| 1987–1991 | Juan Callejón Baena | PSOE |
| 1991–1995 | Juan Antonio Enciso Ruiz | PP |
| 1995–1999 | Juan Antonio Enciso Ruiz | PP |
| 1999–2003 | Juan Antonio Enciso Ruiz | PP |
| 2003–2007 | Juan Antonio Enciso Ruiz | PP-PAL |
| 2007–2011 | Juan Antonio Enciso Ruiz\* | PAL |
| 2011–2015 | Francisco Góngora Cara | PP |
| 2015-2019 | Francisco Góngora Cara | PP |

Patrimonio
----------

Aljibe Daimuz, ss.XII-XIII.
* Laimún, un monumento funerario e símbolo do municipio.
* O gran mosaico romano de Ciavieja. Foi descuberto nunha escavación non arqueolóxica, que destruíu unha parte.
* A Torre de Balerma.
* O Castelo de Guardias Viejas da época de Carlos III de España.

Notas
-----

1. ↑  Boletín Oficial del Estado (ed.). "BOE número 104 de 2/5/1983". Arquivado dende o orixinal o 04/12/2011. Consultado o 10 de decembro de 2009.
2. ↑  Vídeo sobre a agricultura en el Ejido Arquivado 23 de decembro de 2009 en Wayback Machine. — Ayuntamiento de El Ejido.
3. ↑  Ministerio do Interior (ed.). "Resultados Eleccións Municipais 2007. El Ejido". Arquivado dende o orixinal o 24 de novembro de 2011. Consultado o 3 de xuño de 2010.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***El Ejido Modificar a ligazón no Wikidata*** |

* Sitio web oficial do Concello de El Ejido *(en castelán)*

| * v
* c
* e
Andalucía Andalucía  ·  Concellos da provincia de Almería |
| --- |
| 
* Abla
* Abrucena
* Adra
* Albánchez
* Alboloduy
* Albox
* Alcolea
* Alcóntar
* Alcudia de Monteagud
* Alhabia
* Alhama de Almería
* Alicún
* Almería
* Almócita
* Alsodux
* Antas
* Arboleas
* Armuña de Almanzora
* Bacares
* Bayárcal
* Bayarque
* Bédar
* Beires
* Benahadux
* Benitagla
* Benizalón
* Bentarique
* Berja
* Canjáyar
* Cantoria
* Carboneras
* Castro de Filabres
* Chercos
* Chirivel
* Cóbdar
* Cuevas del Almanzora
* Dalías
* El Ejido
* Enix
* Felix
* Fines
* Fiñana
* Fondón
* Gádor
* Los Gallardos
* Garrucha
* Gérgal
* Huécija
* Huércal de Almeria
* Huércal-Overa
* Illar
* Instinción
* Laroya
* Láujar de Andarax
* Líjar
* Lubrín
* Lucainena de las Torres
* Lúcar
* Macael
* María
* Mojácar
* La Mojonera
* Nacimiento
* Níjar
* Ohanes
* Olula de Castro
* Olula del Río
* Oria
* Padules
* Partaloa
* Paterna del Río
* Pechina
* Pulpí
* Purchena
* Rágol
* Rioja
* Roquetas de Mar
* Santa Cruz de Marchena
* Santa Fe de Mondújar
* Senés
* Serón
* Sierro
* Somontín
* Sorbas
* Suflí
* Tabernas
* Taberno
* Tahal
* Terque
* Tíjola
* Las Tres Villas
* Turre
* Turrillas
* Uleila del Campo
* Urrácal
* Velefique
* Vélez-Blanco
* Vélez-Rubio
* Vera
* Viator
* Vícar
* Zurgena

 |  |

|  |  |
| --- | --- |
| Control de autoridades | 
* Wd: Q493933
* WorldCat
* VIAF: 126727433
* BNE: XX453182
* BNF: 13738356s
* código INE: 04902
* GEC: 0241412
* GeoNames: 6355617
* GND: 4634296-5
* LCCN: n85017416
* MusicBrainz: ID
* OSM: 345425
* SUDOC: 061028029
* WOEID: 759265

 |